Document ID: 31995R0879

Uredba Komisije (ES) št. 879/95
z dne 21. aprila 1995
o spremembi Uredbe Komisije (EGS) št. 3447/90 o posebnih pogojih za dodelitev pomoči zasebnemu skladiščenju za ovčje in kozje meso
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 3013/89 z dne 25. septembra 1989 o skupni tržni ureditvi za ovčje in kozje meso [1], kakor je bila nazadnje spremenjena z Aktom o pristopu Avstrije, Finske in Švedske, ter zlasti člena 7(5) Uredbe,
ker Uredba Komisije (EGS) št. 3447/90 z dne 28. novembra 1990 o posebnih pogojih za dodelitev pomoči zasebnemu skladiščenju za ovčje in kozje meso [2], kakor je bila nazadnje spremenjena z Uredbo (EGS) št. 1258/91 [3], določa, da se zahtevki za pomoč zasebnemu skladiščenju predložijo intervencijskim agencijam v državah članicah; ker naj se zaradi pristopa Avstrije, Finske in Švedske intervencijske agencije teh novih držav članic vključijo v Prilogo k tej uredbi ter naj se izrabi priložnost in popravijo naslovi drugih intervencijskih agencij;
ker so ukrepi iz te uredbe v skladu z mnenjem Upravljalnega odbora za ovce in koze,
SPREJELA NASLEDNJO UREDBO:
Člen 1
Priloga k Uredbi (EGS) št. 3447/90 se nadomesti s Prilogo k tej uredbi.
Člen 2
Ta uredba začne veljati sedmi dan po objavi v Uradnem listu Evropskih skupnosti.
Ta uredba je v celoti zavezujoča in se neposredno uporablja v vseh državah članicah.
V Bruslju, 21. aprila 1995

Labels: 3
15
17
6